# புக்கிட் டுக்குங் எம்ஆர்டி நிலையம்


**புக்கிட் டுக்குங் எம்ஆர்டி நிலையம்** (ஆங்கிலம்: *Bukit Dukung MRT Station*; மலாய்: *Stesen MRT Bukit Dukung*) என்பது மலேசியா, சிலாங்கூர், காஜாங் பகுதியில் புக்கிட் டுக்குங், கம்போங் செலாமட் *(Kampung Selamat),* சுங்கை பாலாக் *(Sungai Balak)* போன்ற பகுதிகளுக்கு தொடருந்து சேவை வழங்கும் ஒரு விரைவுப் போக்குவரத்து (**MRT**) நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.  

இந்த நிலையம் &nbsp;*(Cheras–Kajang Expressway)* செராஸ்–காஜாங் விரைவுச்சாலை; மற்றும் &nbsp;(**SILK**) காஜாங் பரவல் இணைப்பு விரைவுச்சாலையின் சுங்கை பாலாக் பரிமாற்றச் சாலையில் *(Sungai Balak Interchange)* அமைந்துள்ளது.  

புக்கிட் டுக்குங் எம்ஆர்டி நிலையத்தில் 360 வாகன நிறுத்துமிடங்கள் மற்றும் 83 விசையுந்து நிறுத்துமிடங்கள் கொண்ட மூடப்பட்ட தரிப்பிடம் உள்ளது.  

## காஜாங் வழித்தடம்
**காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.  

கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.  

## பொது

சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் மியூசியம் நெகாரா எம்ஆர்டி நிலையம் - காஜாங் தொடருந்து நிலையம் வரையில் கட்டப்பட்ட 19 நிலையங்களில் புக்கிட் டுக்குங் எம்ஆர்டி நிலையமும் ஒன்றாகும்; 17 சூலை 2017-ஆம் திகதி திறக்கப்பட்டது. புக்கிட் டுக்குங் எம்ஆர்டி நிலையம் உயர்த்தப்பட்ட நிலையம் ஆகும். இந்த நிலையம் காஜாங் பகுதியில் புக்கிட் டுக்குங், கம்போங் செலாமட், சுங்கை பாலாக் போன்ற புறநகர்ப் பகுதிகளுக்குச் சேவை செய்கிறது.  

## நிலைய அமைப்பு
இந்த நிலையம், காஜாங் எம்ஆர்டி வழிதடத்தின் பெரும்பாலான உயர்மட்ட நிலையங்களைப் போலவே (முனையம் மற்றும் நிலத்தடி நிலையங்கள் தவிர) அமைப்பையும் வடிவமைப்பையும் கொண்டுள்ளது. மேல் தளத்தில் நடைமேடை உள்ளது.  

இரட்டை வழித்தடங்களிலும் இரண்டு பக்க நடைமேடைகள் உள்ளன; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகளும் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன.  

**<small>பக்க நடைமேடை</small>**

| **L1** | **இணைப்புவழி** | கட்டண வாயில்கள், பயணச்சீட்டு இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள், பாதசாரி மேம்பாலம் (→) நுழைவாயில் C |  |
| --- | --- | --- | --- |
| **G** | **தரை மட்டம்** | நுழைவாயில் A (→) நுழைவாயில் B (→) தனியார் வாடகை ஊர்திகள் நிறுத்துமிடம் (→) செராஸ் சாலை (→) புக்கிட் டுக்குங் | } |

## வெளியேறும் வழிகள் - நுழைவாயில்கள்
புக்கிட் டுக்குங் எம்ஆர்டி நிலையத்தில் இரண்டு நுழைவாயில்கள் உள்ளன. இங்குள்ள ஊட்டி பேருந்துகள், நிலையத்தின் ஊட்டி பேருந்து *(Feeder Bus)* மையத்திலிருந்து நிலையத்தின் **நுழைவாயில் A** வழியாகச் சேவை செய்கின்றன.  

| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | **புக்கிட் டுக்குங்** | ஊட்டி பேருந்து நிறுத்தம் (→) தனியார் வாடகை ஊர்திகள் நிறுத்தம் (→) பெட்ரோனாஸ் புக்கிட் டுக்குங் |  |
| **<span>B</span>** | **செராஸ் சாலை** | பேருந்து நிறுத்தம் (→) தனியார் வாடகை ஊர்திகள் நிறுத்தம் (→) செராஸ் சாலை (→) சுங்கை செக்காமாட் (→) சிம்பாங் பாலாக் | } |

## பேருந்து சேவைகள்
**புக்கிட் டுக்குங் எம்ஆர்டி நிலையத்தின் பேருந்து சேவைகள்**

| **புக்கிட் டுக்குங் எம்ஆர்டி நிலையம்** | பண்டார் சுங்கை லோங் | செராஸ்–காஜாங் விரைவுச்சாலை (→) சுங்கை லோங் சாலை (→) தாமான் ராக்கான் (→) துங்கு அப்துல் ரகுமான் பல்கலைக்கழகம் (UTAR) (→) பண்டார் சுங்கை லோங் |  |
| --- | --- | --- | --- |
| **புக்கிட் டுக்குங் எம்ஆர்டி நிலையம்** | சுங்கை செக்காமாட் | செராஸ் சாலை (→) சுங்கை செக்காமாட் சாலை |  |
| **புக்கிட் டுக்குங் எம்ஆர்டி நிலையம்** | சுத்திரா குடியிருப்புகள் | செராஸ் சாலை (→) சிம்பாங் பாலாக் சாலை (→) செராஸ் சாலை பிரைமா 1 (→) சுத்திரா சாலை 2 | } |

## பிற பேருந்து சேவைகள்
புக்கிட் டுக்குங் எம்ஆர்டி நிலையம் வேறு சில பேருந்து சேவைகளுக்கான அணுகலையும் வழங்குகிறது.  

**புக்கிட் டுக்குங் எம்ஆர்டி நிலையம்**

| ரேபிட் கேஎல் | காஜாங் நிறுத்தம் | லெபோ புடு முனையம் | ரேக்கோ சென்ட்ரல்; காஜாங் நகரம்

காஜாங் அரங்க எம்ஆர்டி நிலையம்

சுங்கை ஜெர்னே எம்ஆர்டி நிலையம்

**புக்கிட் டுக்குங் எம்ஆர்டி நிலையம்**

தாமான் கோனாட் எம்ஆர்டி நிலையம்

தாமான் மிடா எம்ஆர்டி நிலையம் | பேருந்து நிலைய நுழைவாயிலுக்கு; புக்கிட் டுக்குங் எம்ஆர்டி நிலையத்தின் பேருந்து நிறுத்தத்திலிருந்து நடந்து செல்ல வேண்டும். காஜாங் பேருந்து நிறுத்தம்; செராஸ் சாலையின் குறுக்கே உள்ளது. (கோலாலம்பூர் பேருந்து நிறுத்தத்திற்கு எதிரே). | } |
| --- | --- | --- | --- | --- | --- |

## காட்சியகம்
**புக்கிட் டுக்குங் எம்ஆர்டி நிலையம் (13 சூலை 2022)**